CELEX: 32021D0076
Language: lv
Date: 2021-01-26 00:00:00
Title: Komisijas Īstenošanas lēmums (ES) 2021/76 (2021. gada 26. janvāris) par liftu un liftu drošības sastāvdaļu harmonizētajiem standartiem, kas izstrādāti Eiropas Parlamenta un Padomes Direktīvas 2014/33/ES īstenošanas vajadzībām (Dokuments attiecas uz EEZ)

27.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 27/20
               
            
         KOMISIJAS ĪSTENOŠANAS LĒMUMS (ES) 2021/76
         (2021. gada 26. janvāris)
         par liftu un liftu drošības sastāvdaļu harmonizētajiem standartiem, kas izstrādāti Eiropas Parlamenta un Padomes Direktīvas 2014/33/ES īstenošanas vajadzībām
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2014/33/ES (2) 14. pantu liftus un liftu drošības sastāvdaļas, kas atbilst tiem harmonizētajiem [saskaņotajiem] standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, uzskata par atbilstīgiem minētās direktīvas I pielikumā izklāstītajām veselības un drošības pamatprasībām, uz kurām attiecas minētie standarti vai to daļas.
                  
               
                     (2)
                  
                  
                     Ar Komisijas Īstenošanas lēmumu C(2016) 5884 (3) Komisija lūdza CEN izstrādāt un pārskatīt harmonizētos standartus Direktīvas 2014/33/ES īstenošanas vajadzībām, lai nodrošinātu, ka tie joprojām atbilst vispāratzītajiem tehnikas sasniegumiem, lai saskaņā ar Direktīvas 2014/33/ES I pielikuma 1.1. punkta prasībām atbilstu Direktīvas 2014/33/ES I pielikumā noteiktajām veselības un drošības pamatprasībām un attiecīgā gadījumā Eiropas Parlamenta un Padomes Direktīvas 2006/42/EK (4) I pielikumā noteiktajām veselības un drošības pamatprasībām.
                  
               
                     (3)
                  
                  
                     Pamatojoties uz Īstenošanas lēmumā C(2016) 5884 izklāstīto pieprasījumu, CEN pārskatīja harmonizētos standartus EN 81-20:2014 un EN 81-50:2014, kuru atsauces ir publicētas Komisijas paziņojumā 2016/C 293/05 (5), lai tos pielāgotu Direktīvas 2014/33/ES tiesiskajam regulējumam un palielinātu šo standartu juridisko noteiktību un skaidrību, kā arī izstrādātu precīzāku ZA pielikumu un ieviestu datētas normatīvās atsauces. Tā rezultātā tika pieņemts harmonizētais standarts EN 81-20:2020 par vispārējām drošības prasībām attiecībā uz personu un kravas transportēšanai paredzētu liftu izgatavošanu un uzstādīšanu un harmonizētais standarts EN 81-50:2020 par liftu un liftu sastāvdaļu konstruēšanas noteikumiem, aprēķiniem, pārbaudēm un testiem. Pārskatot harmonizētos standartus EN 81-20:2014 un EN 81-50:2014, būtiskas tehniskas izmaiņas netika veiktas.
                  
               
                     (4)
                  
                  
                     Komisija kopā ar CEN ir novērtējusi, vai harmonizētie standarti EN 81-20:2020 un EN 81-50:2020 atbilst Īstenošanas lēmumā C(2016) 5884 izklāstītajam pieprasījumam.
                  
               
                     (5)
                  
                  
                     Harmonizētie standarti EN 81-20:2020 un EN 81-50:2020 atbilst veselības un drošības pamatprasībām, kuras bija paredzēts aptvert un kuras noteiktas Direktīvā 2014/33/ES. Tāpēc ir lietderīgi Eiropas Savienības Oficiālajā Vēstnesī publicēt atsauces uz minētajiem standartiem.
                  
               
                     (6)
                  
                  
                     Harmonizētie standarti EN 81-20:2020 un EN 81-50:2020 aizstāj harmonizētos standartus EN 81-20:2014 un EN 81-50:2014. Tāpēc atsauces uz harmonizētajiem standartiem EN 81-20:2014 un EN 81-50:2014 Eiropas Savienības Oficiālajā Vēstnesī ir jāatsauc.
                  
               
                     (7)
                  
                  
                     Lai ražotājiem dotu pietiekami daudz laika sagatavoties harmonizēto standartu EN 81-20:2020 un EN 81-50:2020 piemērošanai, atsauču uz harmonizētajiem standartiem EN 81-20:2014 un EN 81-50:2014 atsaukšana ir jāatliek.
                  
               
                     (8)
                  
                  
                     Skaidrības un juridiskās noteiktības labad pilnīgs saraksts ar atsaucēm uz harmonizētajiem standartiem, kas izstrādāti Direktīvas 2014/33/ES īstenošanas vajadzībām un atbilst pamatprasībām, kuras ir paredzēts aptvert, būtu jāpublicē vienā tiesību aktā. Tāpēc šajā lēmumā būtu jāiekļauj arī citas atsauces uz harmonizētajiem standartiem, kas publicētas paziņojumā 2016/C 293/05. Tāpēc no šā lēmuma spēkā stāšanās dienas minētais paziņojums būtu jāatceļ. Tomēr tas būtu joprojām jāpiemēro atsaucēm uz harmonizētajiem standartiem EN 81-20:2014 un EN 81-50:2014, ņemot vērā, ka šo atsauču atsaukšana ir jāatliek.
                  
               
                     (9)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz kādu harmonizētu standartu, tāda standarta ievērošana ļauj prezumēt atbilstību attiecīgajām Savienības saskaņošanas tiesību aktos izvirzītajām pamatprasībām. Tādēļ šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības Oficiālajā Vēstnesī publicē atsauces uz šā lēmuma I pielikumā norādītajiem liftu un liftu drošības sastāvdaļu harmonizētajiem standartiem, kas izstrādāti Direktīvas 2014/33/ES īstenošanas vajadzībām.
         
         
            2. pants
            Paziņojumu 2016/C 293/64 atceļ. Attiecībā uz šā lēmuma II pielikumā norādīto harmonizēto standartu atsaucēm paziņojumu turpina piemērot līdz 2022. gada 27. jūlijam.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 26. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2014/33/ES (2014. gada 26. februāris) par dalībvalstu tiesību aktu saskaņošanu attiecībā uz liftiem un liftu drošības sastāvdaļām (OV L 96, 29.3.2014., 251. lpp.).
         
            (3)  Komisijas Īstenošanas lēmums C(2016) 5884 (2016. gada 21. septembris) par standartizācijas pieprasījumu Eiropas Standartizācijas komitejai attiecībā uz liftiem un liftu drošības sastāvdaļām, lai palīdzētu īstenot Eiropas Parlamenta un Padomes Direktīvu 2014/33/ES.
         
            (4)  Eiropas Parlamenta un Padomes Direktīva 2006/42/EK (2006. gada 17. maijs) par mašīnām, un ar kuru groza Direktīvu 95/16/EK (OV L 157, 9.6.2006., 24. lpp.).
         
            (5)  Komisijas paziņojums saistībā ar to, kā tiek īstenota Eiropas Parlamenta un Padomes Direktīva 2014/33/ES par dalībvalstu tiesību aktu saskaņošanu attiecībā uz liftiem un liftu drošības sastāvdaļām (OV C 293, 12.8.2016., 64. lpp.).
      
      
         
            I PIELIKUMS
            
                        
                           Nr.
                        
                     
                     
                        
                           Atsauce uz standartu
                        
                     
                  
                        1.
                     
                     
                        EN 81-20:2020
                        Drošuma noteikumi liftu izgatavošanai un uzstādīšanai. Personu un kravas transportēšanai paredzēti lifti. 20. daļa: Pasažieru un kravas/pasažieru lifti
                     
                  
                        2.
                     
                     
                        EN 81-21:2009+A1:2012
                        Drošuma noteikumi liftu izgatavošanai un uzstādīšanai. Personu un kravas transportēšanai paredzēti lifti. 21. daļa: Esošā ēkā no jauna uzstādīti pasažieru un kravas/pasažieru lifti
                     
                  
                        3.
                     
                     
                        EN 81-22:2014
                        Drošuma noteikumi liftu izgatavošanai un uzstādīšanai. Personu un kravas transportēšanai paredzēti lifti. 22. daļa: Elektriskie lifti ar slīpu pacelšanas trajektoriju
                     
                  
                        4.
                     
                     
                        EN 81-28:2003
                        Drošuma noteikumi liftu izgatavošanai un uzstādīšanai. Personu un kravas transportēšanai paredzēti lifti. 28. daļa: Pasažieru un kravas/pasažieru liftu tālvadības signalizācija
                     
                  
                        5.
                     
                     
                        EN 81-50:2020
                        Drošuma noteikumi liftu izgatavošanai un uzstādīšanai. Pārbaudes un testi. 50. daļa: Liftu sastāvdaļu konstruēšanas noteikumi, aprēķini, pārbaudes un testi
                     
                  
                        6.
                     
                     
                        EN 81-58:2003
                        Drošuma noteikumi liftu izgatavošanai un uzstādīšanai. Pārbaudes un testi. 58. daļa: Šahtas durvju ugunsizturības tests
                     
                  
                        7.
                     
                     
                        EN 81-70:2003
                        Drošuma noteikumi liftu izgatavošanai un uzstādīšanai. Īpašie lietojumi pasažieru un kravas/pasažieru liftiem. 70. daļa: Piekļūšana liftiem personām, arī personām ar invaliditāti
                        EN 81-70:2003/A1:2004
                     
                  
                        8.
                     
                     
                        EN 81-71:2005+A1:2006
                        Drošuma noteikumi liftu izgatavošanai un uzstādīšanai. Īpašie lietojumi pasažieru un kravas/pasažieru liftiem. 71. daļa: Vandaļizturīgi lifti
                     
                  
                        9.
                     
                     
                        EN 81-72:2015
                        Drošuma noteikumi liftu izgatavošanai un uzstādīšanai. Īpašie lietojumi pasažieru un kravas/pasažieru liftiem. 72. daļa: Ugunsdzēsēju lifti
                     
                  
                        10.
                     
                     
                        EN 81-73:2016
                        Drošuma noteikumi liftu izgatavošanai un uzstādīšanai. Īpašie lietojumi pasažieru un kravas/pasažieru liftiem. 73. daļa: Liftu ekspluatācijas īpašības ugunsgrēka gadījumā
                     
                  
                        11.
                     
                     
                        EN 81-77:2013
                        Drošuma noteikumi liftu izgatavošanai un uzstādīšanai. Īpašie lietojumi pasažieru un kravas/pasažieru liftiem. 77. daļa: Lifti, kas pakļauti seismiskai iedarbībai
                     
                  
                        12.
                     
                     
                        EN 12016:2013
                        Elektromagnētiskā savietojamība. Ražojumu saimes standarts liftiem, eskalatoriem un slīdošajām ietvēm. Traucējumnoturība
                     
                  
                        13.
                     
                     
                        EN 12385-3:2004+A1:2008
                        Tērauda stiepļu troses. Drošums. 3. daļa: Informācija par izmantošanu un tehnisko apkopi
                     
                  
                        14.
                     
                     
                        EN 12385-5:2002
                        Tērauda stiepļu troses. Drošums. 5. daļa: Vītas tērauda troses liftiem
                        EN 12385-5:2002/AC:2005
                     
                  
                        15.
                     
                     
                        EN 13015:2001+A1:2008
                        Liftu un eskalatoru tehniskā apkope. Noteikumi par tehniskās apkopes instrukcijām
                     
                  
                        16.
                     
                     
                        EN 13411-7:2006+A1:2008
                        Tērauda stiepļu trošu gali. Drošums. 7. daļa: Simetriska ķīļuzmava
                     
                  
      
      
         
            II PIELIKUMS
            
                        
                           Nr.
                        
                     
                     
                        
                           Atsauce uz standartu
                        
                     
                  
                        1.
                     
                     
                        EN 81-20:2014
                        Drošuma noteikumi liftu izgatavošanai un uzstādīšanai. Personu un kravas transportēšanai paredzēti lifti. 20. daļa: Pasažieru un kravas/pasažieru lifti
                     
                  
                        2.
                     
                     
                        EN 81-50:2014
                        Drošuma noteikumi liftu izgatavošanai un uzstādīšanai. Pārbaudes un testi. 50. daļa: Liftu sastāvdaļu konstruēšanas noteikumi, aprēķini, pārbaudes un testi